cyanic-selkie/wikianc huggingface dataset:
İqtisadi əsas cərəyan
Tənqid
Bəzi iqtisadçılar ekoloji iqtisadiyyat ruhunda düşünürlər ki, neoklasik rasionallıq, xəsislik və tarazlığın “Müqəddəs Üçlüyü” Müqəddəs Üçlük əvəzinə məqsədyönlü davranış, işıqlı eqoistlik və dayanıqlıq əsas məkanın əhatə dairəsini genişləndirir. Ekoloji iqtisadiyyat ictimai mallar, təbii kapital və mənfi xarici təsirlər (ətraf mühitin çirklənməsi kimi) kimi davamlılıq məsələlərini həll edir.
Laləzar Hüseynova
Həyatı
Laləzar Ramil qızı Hűseynova 1964-cü ildə anadan olmușdur. Bakı şəhəri mədəni maarif texnikomunu" bədii yaradıcılıq kollektivinin rəhbəri" fakultesini ferqlenme diplomu ilə bitirib. Azərbaycan Mədəniyyət və Incəsənət Univerisitetinin "Musiqi teatr rejissoru" ixtisasını fərqlenmə diplomu ilə bitirib. 1995-ci ildən Dərbənd teatrında aktrisa vəzifəsində fəaliyyətə başlamişdır. 2004-cü ildə rejissor köməkçisi 2007-ci ildə qurulușçu rejissor 2011-ci ildən bu gunə qədər teatrda baş rejissor vazifəsinde çalışır. 2008-ci ildə Dagıstan Respublikasının əməkdar artisti fexri adina layiq görŭlmŭşdŭr. 2013-cŭ ildə Azerbaycan Respublikasinin əməkdar mədeniyyət ișçisi fexri adina layiq görŭlmŭșdŭr.
Əzələ toxuması
Struktur
Ürək əzələ toxuması yalnız ürəyin divarlarında miokard şəklində yerləşir və avtonom sinir sistemi tərəfindən qeyri-ixtiyari olaraq idarə olunur. Ürək əzələsi toxuması skelet əzələsi kimi zolaqlıdır və sarkomerlər adlanan büzülmə vahidlərindən ibarətdir. Skelet əzələləri müntəzəm paralel dəstələrdə düzülərkən, ürək əzələsi interkalasiya edilmiş disklər kimi tanınan budaqlanmış nizamsız açılarda bağlanır.
Skelet əzələsi
Skelet əzələlərində daralma motor sinirləri tərəfindən ötürülən elektrik impulsları ilə stimullaşdırılır. Ürək və hamar əzələlərin daralması daxili kardiostimulyator hüceyrələri tərəfindən stimullaşdırılır ki, onlar müntəzəm olaraq daralır və daralmaları təmasda olduqları digər əzələ hüceyrələrinə yayırlar. Bütün skelet əzələləri və bir çox hamar əzələ daralması nörotransmitter asetilkolin tərəfindən asanlaşdırılır.
Qinzburq göydələni
Tarixi
Göydələn 1910–1912-ci illərdə tikilmişdir. Tikili gəlir evi kimi istifadə olunurdu. Göydələndə 94 mənzil yerləşirdi və onların ən böyüyü 11 otaqlı idi. Ümumilikdə isə binada 500-ə yaxın otaq var idi.
T.A.T.u.
Qrupun yaradılması
"Tatu" dueti üçün bəstəkar Aleksandr Voitinski və 1999-cu ildə ssenarist Ivan Shapovalov tərəfindən reklam yaradılmışdır. Shapovalov və Voitinski tərəfindən Lena Katina qrupun solist rolu üçün seçilir. Sonra Ivan Shapovalov duet yaratmaq qərarına gəlir və Lena Katina qrupa daha bir qız dəvət edir. O, Yuliya Volkovanı dəvət edir, onun namizədliyi isə Shapovalov tərəfindən təsdiq edilir. O zaman hər ikisinin 15 yaşı var idi. Duet üçün lezbian imici seçilmişdir. Qızlar hələ Tatu qrupu yarandıqdan da öncə bir-biri ilə yaxından tanış idilər və birlikdə "Neposedalar" ansamblında iştirak etmişlər. Qrupun adının mənasını qızlar sonradan açıqlamışlar, «Та любит Ту», birlikdə ТАТУ - "yəni O sevir Onu", bu da qızların səhnə obrazı olan lezbian sevgisi ilə əlaqəli idi.
Ermənistanda ensiz dəmiryolu
İrəvan uşaq dəmiryolu
Ermənistan üçün ən çətin olan 1990-cı illərdə yolu qoruyub saxlamaq mümkün olur. İrəvan "ensiz" dəmir yolunda siyasi və iqtisadi vəziyyətin nisbi sabitləşməsindən sonra qatarların hərəkəti yenidən başlayır.
Gümrü uşaq dəmiryolu
1990-cı ildə Ft-4–028 lokomotivi Pereslavl Dəmir Yolu Muzeyinə (Rusiya Federasiyası, Yaroslavl vilayəti, Pereslavl rayonu, Talisı qəsəbəsi) aparılır.
Fatma Şəbsəfa Sultan
Həyatı
Doğum tarixi tam olaraq bilinməsə də, təxminən 1766-cı il olaraq qəbul edilir. Əsli və saray hərəminə necə alınması barədə yetərli məlumat yoxdur. 20 sentyabr 1782-ci ildə ilk övladı Şahzadə Mehmed Nüsrəti, daha sonra 11 oktyabr 1784-cü ildə Aləmşah Sultanı, 4 fevral 1788-ci ildə Əminə Sultanı, 16 mart 1789-cu ildə isə sonuncu övladı Hibətullah Sultan ı dünyaya gətirdi.
Laparotomiya
Mümkün olan yerləri
Kəsiklərin yerləşdirilməsindən asılı olaraq, laparotomiya qarın boşluğunun istənilən orqanına və ya boşluğuna giriş imkanı verə bilər və bu orqanların hər hansı əsas diaqnostik və ya terapevtik cərrahiyyə prosedurunda ilk addımdır, o cümlədən
Baba Salayev
Ailəsi
Ailəlidir, 2 övladı var.
Stern's
"Stern's" (ilk adı Stern Brothers olub) ― ABŞ-nin Nyu-York, Nyu-Cersi və Pennsilvaniya ştatlarına xidmət edən tarixi regional universal mağaza şəbəkəsi. Şəbəkə 130 ildən çox fəaliyyət göstərmişdir.
Nepotizm
Tarixi
Nepotizm XVII əsrə qədər davam etmişdir. XIX əsrdə demək olar ki, yoxa çıxmışdır. Papa IX Piy zamanında "qara nəciblər" (ital. aristocrazìa nera) termini meydana gəlmişdir: bunlar İtaliya Krallığı tərəfindən hakimiyyəti məhdudlaşdırılan Papa ilə qohumluq əlaqələri olan aristokrat ailələri (Paçellilər, Bonkompanyilər, Borqezelər, Barberinilər, Pamfililər, Kicilər, Odeskalkilər, Lüdovizilər, Albanilər, Ruspolilər, Ruffolar, Orsinilər, Massimolar, Kaetanilər, Kolonnolar və s) idi. XVIII əsrdən başlayaraq neopotizm yoxa çıxmağa başlamışdır. XIX əsrdə kilsə ierarxiyasında neopotizm tədricən heçə enmişdir.
Müasir zamanda
Müasir dövrdə ekspertlər nepotizmin halı də bu və ya başqa formada bir çox ölkələrə mövcud olduğunu göstərirlər. Yüksək rütbəli məmurlar öz hakimiyyətlərini ailə üzvləri və övladlarına ötürə bilmədiklərindən bunu öz vəzifə səlahiyyətlərindən və qeyri-formal əlaqələrindən istifadə edərək yaxın qohumlarına, məsələn, böyük işgüzar strukturlarda yüksək vəzifə vermək üçün istifadə edirlər. Nepotizmin ziyanı ondadır ki, insan yeni vəzifəyə öz peşəkar qabiliyyətlərinə uyğun olaraq deyil, peşəkar seçim olmadan və çox halda ümumiyyətlə yaxşı mütəxəssis olmadığı halda təyin olunur.
Sidhart Malhotra
Fiziki xüsusiyyətləri
Sidharth Malhotranın boyu 1,85 metrdir.
Pərili köşk
Ofis binası və incəsənət muzeyi
Borusan 2011-ci ilin sentyabr ayında Pərili Köşkdə Borusan Contemporary incəsənət muzeyini açmışdır.
Dmitri Uznadze
Həyatı
1917-ci Oktyabr inqilabından sonra Tiflis Dövlət Universiteti nin (TDU) yaradılmasında iştirak etmişdir. Yüksək ixtisaslı təhsil kadrlarının hazırlanması və pedaqogikası sahəsində elmi tədqiqatlar aparmışdır. Təhsil və məktəb islahatı məsələləri üzrə də çalışmışdır. 1917-ci ildə "Zaqafqaziyada məktəb islahatı" adlı kitab nəşr etdirmişdir. 1941-ci ildə Gürcüstan Elmlər Akademiyasını (GAS) qurdu. 1941–1950 illər arasında Gürcüstan Elmlər Akademiyası Psixologiya İnstitutunun (indiki Dmitri Uznadze adına Psixologiya İnstitutu) ilk direktoru olmuşdur. 1946-cı ildə ona "Gürcüstanın görkəmli elm xadimi" adı verilmişdir.
Qurək
Qurək — Ərəblərin Mavəraünnəhrə yürüşü zamanı Səmərqənd ixşidi.
Rəşid Rəhməti Arat
Həyatı
1921-ci ildə yarımçıq qalan orta məktəb təhsilini tamamlayır. Ali təhsil almaq üçün 1922-ci ildə Almaniyaya gedir. Berlin Fəlsəfə (Ədəbiyyat) Fakültəsində, Prof. Villi Banq-Kaupun tələbəsi olur. Buradan doktorluq dərəcəsi ilə məzun olduqdan sonra bir müddət müəllimi Banq və dostu Annemari fon Qabayn ilə Berlində işləyən Arat, bu müddət ərzində Turfanda uyğur mətnlərinin təsnifatı və nəşri ilə məşğul idi.
Fəaliyyəti
Aratın əhəmiyyətli əsərlərindən biri də Qutadqu-bilik kimi, Türk ədəbiyyatı üçün vacib bir çox əsəri müasir türkcəyə çevirməsidir. Bu gün istifadə edilən və satılan ən əhatəli Qutadqu-bilik tədqiqatı hələ də onun imzasını daşımaqdadır.
Mioqlobin
İnsanlarda miyoqlobin MB geni ilə kodlanır.
"Peşə təmayüllü siniflərin təşkili" layihəsi
İstiqamətlər
“Peşə Təmayüllü Siniflərin Təşkili” layihəsi çərçivəsində 4 profil üzrə (kənd təsərrüfatı, xidmət, təmir-tikinti, İT) 10 peşə ixtisası tədris edilir - dülgər, çilingər, aşpaz, kombi-kondisioner ustası, mebel ustası, aqronom, dərzi, İT, bərbər, qənnadçı.
Layihə fəaliyyətə başladığı 2019-2020-ci tədris ilində 20 məktəbdə 20 sinif, 2020-2021-ci tədris ilində 35 məktəbdə 55 sinif, 2021-2022-ci tədris ilində isə 80 məktəbdə 124 sinfi əhatə etmişdir.
Orxan Mirzəyev (əsgər)
Hərbi xidməti
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Orxan Mirzəyev ölümündən sonra "Vətən uğrunda" medalı ilə təltif edildi.
Azərbaycanın Laçın rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 29.12.2020-ci il tarixli Sərəncamına əsasən Orxan Mirzəyev ölümündən sonra "Laçının azad olunmasına görə" medalı ilə təltif edildi.
Ordu generalı (Rusiya)
thumb|100 px|Ordu generalı poqonu ([[Rusiya Aerokosmik Qüvvələri)]] thumb|100 px|Ordu generalı poqonu ([[Rusiya Quru Qoşunları)]]
Qarabağda erməni vandalizmi (2020)
Tarix
27 sentyabr 2020-ci ildə Ermənistan Silahlı Qüvvələri tərəfindən Tərtər rayonunun Qapanlı, Ağdam rayonunun Çıraqlı və Orta Qərvənd, Füzuli rayonunun Alxanlı və Şükürbəyli və Cəbrayıl rayonunun Cocuq Mərcanlı kəndləri intensiv atəşə tutulur. Bundan sonra Azərbaycann ordusunun əks hücumu başlayır. Bu əks hücum əməliyyatı tarixə İkinci Qarabağ müharibəsi kimi düşür. Azərbaycan ordusu qısa zaman kəsiyində Qarabağ müharibəsi zamanı itirdiyi torpaqların bir qismini geri qaytarmağa müvəffəq olur. Üstəlik Ermənistan ordusuna vulan zərbələr nəticəsində müharibə aparmaq qabiliyyəti zəyifləyən ordunun rəhbərliyi Azərbaycanın irəli sürdüyü bəzi tələblərin yerinə yetirilməklə tam məğlubiyyətdən xilas olaraq atəşkəs bəyanatını imzalamaq məcburiyyətində qalır. Dağlıq Qarabağ atəşkəs bəyanatının 2-ci və 6-cı maddələrində göstərildiyi kimi Ermənistan ordusu 15 noyabra kimi Kəlbəcər, 20 noyabra kimi Ağdam və nəhayət 1 dekabra kimi Laçın rayonunu tərk etmək məcburiyyətində qalır. Bəyanatın imzalandığı günün ertəsindən ilkin olaraq Kəlbəcər rayonunda ordunun və qanunsuz məskunlaşan əhalinin köçü başlayır.
Kəlbəcər
Rri.ru saytında Serqey Dmitrievin Vazgen adlı erməni ilə müsahibəsindən:
Diqqət
İxtiyari diqqət
Qarşıya qoyulmuş şüurlu məqsədlə əmələ gələn və müəyyən iradi səy tələb edən diqqətə ixtiyari diqqət deyilir. İxtiyari diqqətin yaranması insanın xüsusi niyyəti və məqsədilə bağlıdır. İxtiyari diqqət fəaliyyət prosesində əmələ gəlir və fəaliyyətin tənzim edilməsinə yönəlmiş olur. İxtiyari diqqət obyekti müəyyən sistem üzrə, həm də ətraflı öyrənməyə imkan verir. İxtiyari diqqətdə cisim və hadisələr insan üzərində deyil, əksinə, insan onların üzərində hakim olur. İnkişaf prosesində ixtiyari diqqət ən əvvəl uşaqların böyüklərlə ünsiyyəti vasitəsilə ifadə olunur. Uşaq inkişaf etdikcə tədricən davranışını öz şəxsi əmrlərinə əsasən müstəqil olaraq qarşıya məqsəd qoymaq yolu ilə qurur. Fəaliyyətin bütün növlərində davamlı ixtiyari diqqətin əmələ gəlməsi bir sıra şərtlərdən asılıdır.
Diqqətin həcmi
Diqqətin həcmi eyni zamanda əhatə olunan, aydın dərk edilən obyektlərin miqdarı ilə müəyyən edilir. Diqqətin həcmi obyektlərin düzülüşündən, formasından, rəngindən və s. asılıdır. Diqqətin həcmi diqqətin gərginlik dərəcəsini xarakterizə etməyə imkan verir.
Türkiyə Respublikasının Konstitusiyası
1961-ci il konstitusiyası
1961-ci il Konstitusiyasını hazırlayan Təsis Məclisindən fərqli olaraq, bu konstitusiyanı hazırlayan və onun layihəsini qəbul edən Məşvərət Məclisi tamamilə təyinatla quruldu. 1982 Konstitusiyası 1.626.431 "əleyhinə" (yüzdə 8.63) səslə 17.215.559 "bəli" (yüzdə 91.37) ilə qəbul edildi. Bu nisbət 1961-ci il Konstitusiyasının 61,5% "bəli" səsləri ilə müqayisədə çox yüksək qəbul səviyyəsini əks etdirir. Bu yüksək qəbul nisbətinin səbəbləri arasında Milli Güvənlik Qurumunun partiyasız görünüşü, medianın ciddi nəzarəti, siyasi partiyaların bağlanması, 12 sentyabr 1980-ci ildən əvvəl insanların siyasilərə inamsızlığı, zorakılığa reaksiya, keçmişə ümumi ümidsizliyi əks etdirirdi. Bundan əlavə siyasi güclər və partiyalar referendumun nəticəsi "yox" olarsa nə olacağına dair qeyri-müəyyənlik də insanların "hə" deməsinə təsir göstərmişdi.
Ümumi qiymətləndirmə
250px|thumb|right|İstanbul Çağlayan Ədalət Sarayı, [[İstanbulun Şişli rayonunda məhkəmə binası.]] "Suverenlik qeyd-şərtsiz Türk millətinə aiddir və bu Konstitusiyada suveren hüquqlardan istifadə səlahiyyətləri, qanunların, icra və məhkəmə hakimiyyəti arasında, üfüqi bir ekvivalentlik yaratmaqla bölüşdürülmüşdür.
Dəyişikliklər
Konstitusiyaya edilən əyişikliklərdən ən vacibi 16 aprel 2017-ci ildə qəbul edilən 6771 nömrəli qanun olmuşdur. Dəyişikliklər, əsasən, icraedici qüvvənin "Cumhurbaşkanlığı"nın əlinə keçməsi, o cümlədən qanunverici və məhkəmə orqanlarının təşkilatlanmasını əhatə etmişdir. Eyni zamanda, "Cumhurbaşkanlığı"na qanunvericilik ilə əlaqədar bəzi səlahiyyətlər də verilmişdir.
MC-70 sürtküsü
MC-70 sürtküsü - Dəniz sürtküsü adı altında tanınır, yumuşaq mazdır.
Medqar Evers
Medqar Evers — Missisipi sakini, qaradərili vətəndaş hüquqları müdafiəçisi.
Psixofizika
Hekayə
Psixofizikanın ən vacib problemlərindən biri fizioloji hisslərin mütləq həddi dəyərlərinin öyrənilməsidir. Bu istiqamətdə ilk tədqiqatlar 1834-cü ildə Ernst Veber tərəfindən aparılmışdır. Veberin hazırladığı esteziometrdən (Veber kompası) istifadə edərək apardığı tədqiqatlar belə nəticəyə gəlməyə əsas verir ki, hiss orqanlarının reseptorları məhdud həssaslığa və müəyyən mütləq həssaslıq həddinə malikdir. Həssaslıq həddinin ölçülməsi müxtəlif hisslər üçün hissiyyat çatışmazlığının miqyasını müəyyən etməyə imkan verir.
Bakirə Məryəmin viladəti
Kanonik İncillər Matfey və Luka qeyd edirlər ki, Məryəm bakirə olub və İsa Müqəddəs Ruh tərəfindən onun bətninə yerləşdirilib. Bu incillər, sonrakı tarixi ənənə və müasir Xristianlıq doktrinasına görə İsa möcüzəvi şəkildə, heç bir insani ata olmadan, heç bir cinsi əlaqə, heç bir kişi toxumu olmadan Müqəddəs Ruhun vasitəsiylə dünyaya gətirilmişdir. Roma Katolik kilsəsi və Şərq Pravoslav kilsəsində “bakirənin doğuşu” termini təkcə İsa peyğəmbərin Bakirə Məryəm tərəfindən dünyaya gətirilməsi fikrini deyil, eyni zamanda Məryəm ananın ömrünün sonuna kimi bakirə qalması fikrini də əhatə edir və bu inanc II əsrdən sonra birmənalı şəkildə təsdiq edilməkdədir.
Luka
Mələk Cəbrayıl Məryəmə hamilə olduğunu və Müqəddəs Ruhun ona bəxş etdiyi uşağı dünyaya gətirəcəyini söylədikdə, o bunu sevinclə qarşıladı   və  sevindiyindən dua etdi.
İsaak
Möcüzəvi və gözlənilməz doğumla bağlı hadisələrə İncilin müxtəlif hissələrində fərqli obrazların iştirakı ilə dəfələrlə rast gəlinir. Bibliyanın ilk kitabı olan Genezisdə Saranın verimsizlik dövründə - 90 yaşında İsaakı dünyaya gətirildiyi göstərilir. Genezisdə, eləcə də Bibliyanın digər kitablarında bir çox qadın obrazların məhz qoca vaxtinda – verimsizlik dövründə uşaq dünyaya gətirməsindən bəhs edilir. Təxminən eyni qəlibdə olan bu hadisələrin hamısında möcüzəvi şəkildə dünyaya gəlmiş övladların xalqa rəhbərlik edərək onu xilas etməsi gözlənilir. Bəzi teoloqlar bu faktı yəhudi teologiyasını kralların mükəmməl qanunlarından ayıran incəlik kimi nəzərdə keçirirlər.
Erməni Milli Şuraları
Erməni Milli Şuraları — Rusiyada Fevral inqilabından (1917) sonra erməni siyasi təşkilatlarının təşəbbüsü və maddi yardımı ilə Azərbaycanda yaradılan və fəaliyyət göstərən Şuralar: Bakı, Gəncə, Şuşa, Naxçıvan, Culfa, Ordubad və digər şəhərlərdə, həmçinin Zəngəzurda Azərbaycan əleyhinə fəaliyyət göstərirdilər. Bu məqsədlə terrorçu hərbi dəstələr yaradılmışdı. Erməni milli şuraları həm də ermənilərə təsir göstərən və onları səfərbərliyə alan siyasi mexanizm rolunu oynayırdılar.
Bakirə Məryəmin viladəti
Psilantropizm
II əsrdə antixristian, paqan yunan filosofu Çels İsanın atasının Pantera adlı Roma döyüşçüsü olduğunu yazırdı. Selsusun bu mövqeyi Origenin diqqətini cəlb etmiş və o, bunu uydurulmuş hekayə adlandırmışdır. Reymond E. Braun isə qeyd edir ki, Pantera ilə bağlı əhvalat çox az tarixi əhəmiyyət daşıyan, İsanın doğumuna xəyalpərəst yanaşmalardan biridir.
Cavid Fərəcov
Cavid Yaşar oğlu Fərəcov (1989; Qızılavar, Masallı rayonu, Azərbaycan SSR) — Azərbaycan Hərbi Hava Qüvvələrinin mayoru.
Hərbi xidməti
Azərbaycanın Xocavənd rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 25.12.2020-ci il tarixli Sərəncamına əsasən Cavid Fərəcov "Xocavəndin azad olunmasına görə" medalı ilə təltif edildi.
Rəhim xan Kəngərli
Rəhim xan — Naxçıvan xanı. Heydərqulu xan Kəngərlinin oğlu. Hakimiyyətdə uzun müddət qala bilməmişdir. Rəhim xanın kameral siyahılarda qızlarının adı belə göstərilib (1829-cu ildə).
Qurd Mehmed Paşa
Həyatı
Doğum tarixi haqqında məlumat yoxdur. Əndərun dakı təhsilini tamamlamasının ardından öncə qapıçıbaşı, sonra miraxur və 1590-cı ildə mirialəm oldu. 1595-ci ildə Misir bəylərbəyi oldu və 1596-cı ilin aprelinə qədər bu vəzifədə qaldı. 1597-ci ildə Hələb bəylərbəyi, ardından divan vəziri oldu. 1605-ci ildə İstanbul da vəfat etdi.
Əlikram Xanışov
Əlikram Qabil oğlu Xanışov (8 fevral 2000; Göytəpə, Cəlilabad, Azərbaycan — 2 oktyabr 2020; Suqovuşan, Azərbaycan) — Azərbaycan Silahlı Qüvvələrinin MAXE hərbi qulluqçusu, Vətən müharibəsi şəhidi.
Qrant Qastin
Həyatı və Karyerası
30 mart 2016-cı ildə Qrantın Uilyam Mesinin yeni filmi olan Kristal filmində çəkiləcəyi bildirildi.
Qazıməmməd rayonu
Tarixi
Qazıməmməd rayonu 8 oktyabr 1943-cü ildə Əli Bayramlı rayonunun 5, Şamaxı rayonunun isə 1 kənd sovetliyi hesabına yaradılmışdır. Qazıməmməd rayonu 3 aprel 1952-ci ildən 23 aprel 1953-ə qədər Bakı vilayətinə daxil edilmişdir.
Şindabad
Şindabad və ya Şindivar— İranın Şərqi Azərbaycan ostanı nın Şəbistər şəhristanı nın Mərkəzi bəxşində yerləşən bir şəhərdir. 2006-cı ilin siyahıya alınması əsasında bu şəhər 8,797 nəfər və 2,220 ailədən ibarət idi .Əhalisinin əksəriyyəti azərbaycanlılar dan ibarətdir və Azərbaycan dili ndə danışırlar.
Surxayxan qalası
Haqqında
Qalaya yeraltı su kəməri də çəkilmişdi. Bu isə yadellilərin hücumları zamanı əhalinin müdafiə üçün qalaya çəkilməsi və uzun müddət burada yaşamasına dəlalət edir. Qala Qazıqumuq hökmdarı Surxay xan tərəfindən tikilmiş, Nadir şahın Dağıstana və Azərbaycana hücumları zamanı dağıdılmışdı.
Coe Kinq
Coi Linn Kinq (; ) — Amerikalı aktrisa və müğənni. Ən çox tanınan rolu Ramona & Beezus filmindəki Ramona Quimby olmuşdur. Joey King Horton Hears A Who, Beaver Girl, Ice Age, Dawn of the Dinosaurs filmlərinin səsləndirm əsini etmişdir. Disney Channel'in komediya seriallarından biri The Suite Life of Zack and Cody'da rol aldı.
Şinzo Abe sui-qəsdi
Atəş açılması
Abe vurulduqdan dərhal sonra şüurlu və ünsiyyətcil idi. O, sinə yarası ilə təcili vertolyotla yerli xəstəxanaya aparılıb və Kaşiharadakı Nara Tibb Universiteti Xəstəxanasına çatanda həyati əlamətlərinin olmadığı bildirildi. Abenin huşsuz olduğu və ürəyinin dayandığı bildirilmişdir; bu ifadə tez-tez Yaponiyada koroner tərəfindən ölümün rəsmi təsdiqindən əvvəl istifadə olunur. YST saat 14:45-də keçirilən mətbuat konfransında Baş nazir Fumio Kişida Abenin kritik vəziyyətdə olduğunu və "həkimlərin bu anda əllərindən gələni etdiklərini" söylədi. Şinzo Abe beş saat sonra ölmüşdür.
Vidadi Babanlı
Həyatı
Vidadi Babanlı 1927-ci il yanvarın 5-də Qazax rayonunun Şıxlı kəndində müəllim ailəsində doğulmuşdur. Burada orta məktəbi bitirdikdən sonra ADU-nun fılologiya fakültəsində təhsil almışdır (1944–1949). Bir il Sabirabad şəhər orta məktəbində müəllim işləmiş, sonra Bakıya köçüb "Azərbaycan müəllimi" qəzeti redaksiyasında ədəbi işçi vəzifəsində çalışmışdır.
Qalaktika
Süd Yolu
Yunan filosofu Demokrit (b.e.ə. 450–370) Süd Yolu olaraq bilinən gecə səmasındaki parlaq zolağın uzaq ulduzlardan ibarət olması fikrini irəli sürmüşdü. Ancaq Aristotel hesab edirdi ki, Süd Yolu "böyük, çox sayda və bir-birinə yaxın olan bəzi ulduzların odlu ekshalasiyasının alovlanmasından" qaynaqlanır və "alovlanma atmosferin yuxarı hissəsində, səma hərəkətləri ilə davamlı olan dünya bölgəsində baş verir." Neoplatonist filosof olan Kiçik Olimpiodor (e.ə. 495–570) bu görüşə tənqidlə yanaşırdı. O, iddia edirdi ki, Süd Yolu sublunar idisə, (Yer və Ay arasında yerləşirdisə) Yerdən fərqli bölgə və vaxtlarda fərqli görünməli və onun parallaksı olmalı idi, ancaq faktiki olaraq yoxdur. Onun görüşünə əsasən, Süd Yolu ilahi bir şey idi. left|thumb|[[Süd Yolunun Atakama Böyük Milimetr Massivindən görünüşü. ]] Muhəni Mohamedə görə, ərəb astronomu İbn əl-Haytəm (965–1037) Süd Yolunun parallaksını müşahidə və ölçmək üçün ilk cəhdi etdi və belə bir nəticəyə gəldi: "Süd Yolunun parallaksı olmadığına görə Yerdən çox uzaqdır və atmosferə aid deyil." Fars astronomu əl-Biruni (973–1048) Süd Yolu qalaktikasının "dumanlı ulduzların təbiətinin saysız-hesabsız fraqmentləri toplusu" olduğu fikrini irəli sürürdü. Əndəlüs astronomu İbn Bəccə Süd Yolunun demək olar ki, bir-birinə toxunan çoxlu ulduzdan meydana gəldiyini və sublunar materialın səbəb olduğu sınma effektinə görə davamlı bir görüntü şəklində göründüyünü irəli sürürdü. Müşahidələrini sübut etmək üçün dəlil olaraq Yupiter və Marsın gecə səmasında birləşməsinə istinad edirdi. Bu hadisə obyektlər bir-birinə yaxın olduqda baş verir. Suriya əsilli İbn Qayyim Süd Yolunun "sabit ulduzlar sferasında bir yerə yığılmış saysız-hesabsız kiçik ulduzlar" olduğunu hesab edirdi.
Formalaşması və təkamülü
Qalaktikaların formalaşması və təkamülü astrofizikanın aktiv tədqiqat sahəsidir.
Formalaşması
thumb|Rəssamın erkən kainatda meydana gələn prototopa təsviri Erkən kainatın mövcud kosmoloji modelləri Böyük partlayış nəzəriyyəsinə əsaslanır. Böyük partlayışdan təxminən 300.000 il sonra hidrogen və helium atomları formalaşmağa başladı. Təxminən bütün hidrogenlər neytral (ionlaşmayan) idi və asanlıqla işığı udurdu. Bu vaxt ulduzlar hələ formalaşmamışdı. Nəticə etibari ilə bu dövr "qaranlıq dövrlər" adlandırıldı. Bu, ilkin maddənin sıxlığının dalğalanmasından (və ya anizotrop pozuntularından) nisbətən daha böyük strukturlar formalaşmağa başladı. Nəticədə, bariyonik maddələrinin kütlələri soyuq qaranlıq maddə halolarında kondensasiya olunmağa başladı. Bu ibtidai strukturlar sonda bu gün gördüyümüz qalaktikalara çevriləcəkdi.
Daha böyük strukturlar
Əksər qalaktikalar bir sıra digər qalaktikalarla qravitasiya vasitəsilə bağlıdır. Bunlar yığılmış strukturların fraktal bənzəri iyerarxik paylanmasını formalaşdırır. Bu tip ən kiçik birləşmə qrup adlanır. Qalaktikalar qrupu qalaktikalar topasının ən çox yayılmış tipidir və bu formasiyalar kainatdakı qalaktikaların əksəriyyətini (eləcə də bariyonik kütləsinin çoxunu) ehtiva edir. Belə bir qrupa qravitasiya şəklində bağlı qalması üçün hər bir üzv qalaktikanın qaçmaması üçün kifayət qədər aşağı sürətə sahib olması lazımdır. Bununla birlikdə, kifayət qədər kinetik enerji olmadığı təqdirdə belə, qrup birləşmə yolu ilə daha az sayda qalaktikalara çevrilə bilər.
Fərqli diapozonlarda müşahidə
Ulduzlararası mühitdə olan toz görünən işığa qeyri-şəffafdır. Lakin nəhəng molekulyar buludların daxili bölgələrini və qalaktik nüvələri ətraflı şəkildə müşahidə etmək üçün istifadə edilən uzaq infraqırmızı üçün daha şəffafdır. İnfraqırmızı, həmçinin kainatın erkən vaxtlarında meydana gəlmiş uzaq, böyük qırmızı yerdəyişməyə sahib qalaktikaları müşahidə etmək üçün də istifadə olunur. Su buxarı və karbondioksid infraqırmızı spektrin bir sıra faydalı hissələrini absorbasiya edir, buna görə də infraqırmızı astronomiyada yüksək hündürlük və ya kosmik teleskoplarından istifadə olunur.
Fərid Məmmədov (əsgər)
Hərbi xidməti
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 29.12.2020-ci il tarixli Sərəncamına əsasən Fərid Məmmədov ölümündən sonra "Laçının azad olunmasına görə" medalı ilə təltif edildi. Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 24.06.2021-ci il tarixli Sərəncamına əsasən Fərid Məmmədov ölümündən sonra "İgidliyə görə" ilə təltif edildi.
İntiqam Ağayev
İntiqam Hüseyn oğlu Ağayev — Azərbaycan Silahlı Qüvvələrinin əsgəri, Vətən müharibəsi şəhidi.
Hərbi xidməti
Azərbaycanın Laçın rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 29.12.2020-ci il tarixli Sərəncamına əsasən İntiqam Ağayev ölümündən sonra "Laçının azad olunmasına görə" medalı ilə təltif edildi.
Tomas Nagel
Bioqrafiyası
Etikada Nagel fədakarlıq ideyasını müdafiə edir, çünki onun fikrincə, insanların başqa insanlara fayda verəcəyini gözləmədən, həm də bir insanı bəyənmək kimi amillərdən motivasiya olmadan faydalanmaq üçün yaxşı səbəbləri var.
Qaraağac (Çaroymaq)
Qara Ağac və ya Qarağac— İranın Şərqi Azərbaycan ostanının şəhərlərindən və Çaroymaq şəhristanının paytaxtıdır.2006-cı ilin siyahıya alınması əsasında bu şəhər 4,157 nəfər və 936 ailədən ibarət idi .Əhalisinin əksəriyyəti azərbaycanlılardan ibarətdir və Azərbaycan dilində danışırlar.
Xanoğlan Xəlilov
Xanoğlan İntizam oğlu Xəlilov (d. Şəmkir, Azərbaycan - ö. 22 fevral 2017; Azərbaycan) — Azərbaycan Silahlı Qüvvələrinin əsgəri. 2017-ci ildə Azərbaycan-Ermənistan təmas xəttində ermənilərin atəşkəs rejimini pozması nəticəsində şəhid olub.
Əli Bayramlı rayonu
Tarixi
4 dekabr 1959-cu il tarixində Qazıməmməd rayonu ləğv edilmiş, ərazisi Əli Bayramlı rayonuna birləşdirilmişdir. .
Corcizm
İqtisadi xüsusiyyətlər
Yüksək torpaq dəyəri vergisi, spekulyantların dəyərli təbii fürsətləri (şəhər daşınmaz əmlakı kimi) istifadəsiz və ya qismən istismarda saxlamağından çəkindirəcəkdir. Henry George bunun yoxsul ərazilərə və əkinçilik sahələrinə vergi yükünün azaldılması və ya ortadan qaldırılması da daxil olmaqla bir çox faydası olacağını müdafiə etdi; bir çox vergilərin və bahalı köhnəlmiş dövlət idarələrinin ləğvi; korrupsiya, saxtakarlıq və vergidən yayınma hallarının aradan qaldırılması; həqiqi sərbəst ticarət üçün şərait yaratmaq; inhisarların məhv edilməsi; əmək haqqını əməyin tam dəyərinə qaldırmaq; əmək qənaət edən ixtiraların hamının xeyrinə dəyişdirilməsi; sivilizasiyanın inkişafı sayəsində mümkün olan rahatlıq, asudə vaxt və digər faydaların bərabər paylanması Beləliklə, bazar iqtisadiyyatının kredit köpüyü və mülkiyyətə qarşı həssaslığı azalacaq.
Namiq Abdullayev
1996—1999-cu illər: Atlanta Olimpiadasında gümüş
1998-ci ilin birinci nüfuzlu turniri 22-25 apreldə Bratislava şəhərində baş tutan Avropa Çempionatı idi. Son dörd Avropa Çempionatında medallara sahib olan Namiq Abdullayev, bu səfər də medala iddialı idi. Onun birinci mərhələdə rəqibi Fransa nümayəndəsi David Legrand oldu. Həmin görüşdə Namiq Abdullayev rəqibinə 8:0 hesabı ilə qalib gəldi və növbəti mərhələyə adladı. Bu mərhələdə onun rəqibi Ujrayna nümayəndəsi Olehsandr Zaxaruh oldu. Keçən il Avropa Çempionatının final görüşündə məğlub olduğu rəqibinə Namiq Abdullayev bu səfərdə məğlub oldu. Gərgin idman mübarizəsi şəraitində baş tutan görüşdə Namiq Abdullayev rəqibinə 1:2 hesabı ilə məğlub oldu və mübarizəni təsəlliverici qrupda davam elədi. Bu mərhələnin birinci görüşündə onun rəqibi Bolqarıstan nümayəndəsi İvan Tzonov oldu. Həmin görüşdə rəqibi üzərində təmiz qələbə qazanan Namiq Abdullayev, növbəti mərhələyə adladı. Bu mərhələdə isə onun rəqibi Yunanıstan nümayəndəsi Amiran Kartanov oldu. Həmin görüşdə Namiq Abdullayev rəqibinə 1:4 hesabı ilə məğlub oldu və Avropa Çempionatını onuncu pillədə başa vurdu.
Monteneqro əhalisi
İcmalara görə etnik tərkib
İcmaların ümumi əhalisinin əsas millətlərinin sayı və nisbəti:
Taqanı Roq burnu
Adının yaranması
Taqanı Roq burnu haqqında ilk məlumat 1489-cu ilin 6 sentyabrında qeydə alınmışdır. III İvan Vasileviç Krım xanı Məngli Gəray və Taman knyazı Zəkkəriyəyə yadığı məktublarda burunun adı çəkilir. Məktubda burunun adı Tayqane olaraq keçərlidir.
Alessandro Florenzi
Karyerası
Florenzi peşəkar klub karyerasına 2011-ci ildə "Roma" klubunda başlayıb, lakin 2011–12 mövsümünü icarə əsasında "Krotone" klubunda keçirib. Florenzi 2019-cu ildə Daniele De Rossinin gedişindən sonra "Roma"nın yeni kapitanı təyin edildi. Daha sonra 2020–21 mövsümündə İspaniyanın "Valensiya" və Fransanın "Paris Sen-Jerman" klublarında icarə əsasında çıxış edib. "PSJ" ilə "Fransa Superkuboku"nu və Fransa Kubokunu qazanıb.
Uğurları
Paris Sen-Jermen
Eltac Azadlı
İstinadlar
<references group="" responsive="1">
Kristian Anfinsen
Şəxsi keyfiyyətləri və hobbiləri
Diqqətini elmi işlərdən yayındırmaq məqsədilə Anfinsen violonçel və pianoda ifa etməyi sevirdi. O, həm də həvəskar naviqator idi və müntəzəm olaraq Çesapik Körfəzi ətrafında və Şərq Sahilində Bostondan Mayamiyə qədər qayıqla üzürdü.
Özbəkistan energetikası
Neft
2016 -cı ildə Özbəkistanda 2,1 milyon ton neft və qaz kondensatı hasil edilib, 2015 -ci ildə isə 2,2 milyon ton. Çıxarılan neft xammalı strukturunda qaz kondensatının payının artmasına meyl var.
Türkmənistan Məclisi
Seçkilər
Türkmənistanda parlament seçkiləri hər beş ildən bir keçirilir. İndiyə qədər müstəqil Türkmənistan tarixində altı dəfə parlament seçkiləri keçirilmişdir. Müstəqil Türkmənistan tarixində ilk parlament seçkiləri 1994 -cü ilin dekabrında keçirildi. Ölkədə son parlament seçkiləri 2018 -ci ilin mart ayında keçirildi. Növbəti parlament seçkiləri 2023 -cü ildə keçiriləcək.
Tarixi
2003 -cü ildə Türkmənistan Məclisinin səlahiyyətləri Xalq Məsləhətinin xeyrinə məhdudlaşdırıldı və məclis prezidentin başçılıq etdiyi Xalq Məsləhətinin qərarı ilə ləğv edilə bilər. 2008 -ci ildə, yeni Konstitusiyanın qəbul edilməsindən sonra, Türkmənistanın yeni prezidenti Qurbanqulu Berdiməhəmmədov, bir palatalı milli parlament olaraq, Məclisin səlahiyyətlərini bərpa etdi.
25 mart 2018 -ci ildə Məclisə növbədənkənar seçkilər keçirildi. Xalq nümayəndələrindən olan əksəriyyət seçicinin yaşıyaşı 30 ilə 50 arasında idi. Parlamentarilər arasında - 31 qadın da vardı.
Nicat İbişov
Nicat Vasif oğlu İbişov (27 avqust 2000; Mingəçevir, Azərbaycan — 2 oktyabr 2020; Suqovuşan, Azərbaycan) — Azərbaycan Silahlı Qüvvələrinin əsgəri, Vətən müharibəsi şəhidi.
2010-cu illər
İdman
thumb|[[Lebron Ceyms]]
• 4
Məqsəd Nur
'''Yazar
Həyatı
Patogenez
Patogenez doktrinasının təkamülü bütövlükdə tibbin inkişafının son dərəcə vacib hissəsidir. Məhz müxtəlif səviyyələrdə patogenetik proseslərin təsvirinin olması xəstəliklərin inkişafının səbəblərinə daha dərindən nüfuz etməyə və onlar üçün getdikcə daha təsirli terapiya seçməyə imkan verdi. Patogenez məsələləri patoloji fiziologiya, patoloji anatomiya, histologiya və biokimya tərəfindən öyrənilir, heç bir tibb ixtisası patogenez məsələlərini nəzərdən keçirmədən keçinə bilməz. Tipik patogenetik proseslərin sayı məhdud olsa da, onların birləşmələri və gedişatının şiddətinin nisbəti bir çox məlum xəstəliklər üçün unikal klinik şəkillər yaradır.
Qanqrenoz piodermiya
Qanqrenoz piodermiya – xoraların yaranması ilə gedən nadir xəstəlikdir. Sistem xəstəliklərlə assosiasiya olur. Zədələnmə çox ağrılı pustulların yaranması ilə başlayır (ən çox aşağı ətrafda). Xoranın mərkəzi eritematoz bənövşəyi sərhədlə əhatə olunur. Sağaldıqda çapıq qalır.
Cəlal Vəzirov
Hərbi xidməti
Azərbaycan Ordusunun əsgəri olan Cəlal Vəzirov 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsində könüllü olaraq iştirak etmişdir. Füzulinin azadlığı uğrunda gedən döyüşlərdə vuruşmuşdur. Cəlal Vəzirov 3 oktyabr 2020-ci ildə Füzuli rayonu istiqamətində döyüş tapşırığının yerinə yetirilməsi zamanı həlak olmuşdur.
Azərbaycanın Füzuli rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Cəlal Vəzirov ölümündən sonra "Füzulinin azad olunmasına görə" medalı ilə təltif edildi.
Azərbaycan Respublikasının ərazi bütövlüyünün bərpa edilməsi uğrunda gedən döyüş əməliyyatlarında iştirak edərək igidlik və mərdlik göstərmiş, hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirərək şəhid olmuş Cəlal Vəzirov Azərbaycan Prezidenti İlham Əliyevin 05.11.2022-ci il tarixli Sərəncamına əsasən ölümündən sonra 3-cü dərəcəli "Vətənə xidmətə görə" ordeni ilə təltif edilmişdir.
Elməddin Əlizadə
Həyatı
Elməddin Əlizadə 11 mart 1997-ci ildə Biləsuvar rayonunun Zəhmətabad kəndində anadan olmuşdur. Zəhmətabad kənd tam orta məktəbində təhsilini almışdır.
Bor oksidi
Xassələri
B2O3 hiqroskopikdir.Su ilə əvvəlcə ümumi formulu (HBO2)n olan müxtəlif metaborat turşuları əmələ gəlir.Sonrakı sulaşma orta borat turşusunun H3BO3 əmələ gəlməsinə səbəb olur. Ərimiş B2O3 bir çox elementlərin oksidlərini yaxşı həll edir.Metal oksidləri ilə borat duzları əmələ gətirir. B2O3 turşu anhidrididir, çox zəif amfoterlik əlamətləri var.
Nüvə raket mühərriki
Nüvə raketi kosmik uçuşlarda istifadə üçün nüvə raket mühərrikli raket növü.
Ehtiram Əhmədov
Hərbi xidməti
Ehtiram Əhmədov 2019-cu ildə müddətli həqiqi hərbi xidmətə çağırılıb.
İtalyansayağı oğurluq (film, 1969)
Film qisas almaq üçün böyük bir soyğun planlaşdıran və Mini Kuperlərdən istifadə edərək qaçmağa çalışan oğrulardan bəhs edir və klassik filmlər arasındadır. Rejissoru Piter Kollinson olan film, ''Maykl Dilinin prodüserliyi ilə Troy Kennedi Martin tərəfindən süjet xətti yazılmış və baş rolda Maykl Keyn çəkilmişdir.
İtalyansayağı oğurluq (video oyun, 2001)
İtalyansayağı oğurluq — Rockstar Games tərəfindən buraxılan İtalyansayağı oğurluğun ilk oyunudur. 2001-ci ildə Sony PlayStation üçün buraxılan oyun 2002-ci ildə Windows platforması üçün uyğunlaşdırılıb.
Phulan Devi
Phulan Devi  — Hindistanlı siyasi fəal, əslən mediada "quldurlar kraliçası" ləqəbi ilə tanınan bir quldur dəstəsinin lideridir. O, iki dəfə Hindistan parlamentinin üzvü seçilmiş, burada aşağı kasta və toxunulmayanların nümayəndələrinin maraqlarını müdafiə etmişdir. Ehtimal olunur ki, müqavilə qatilləri tərəfindən qətlə yetirilmişdir.
Ədalət Hüseynli
Hərbi xidməti
Azərbaycan Ordusunun əsgəri olan Ədalət Hüseynli 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsində iştirak etmişdir. Cəbrayılın və Qubadlının azadlığı uğrunda gedən döyüşlərdə vuruşmuşdur. Döyüşlər zamanı 2 dəfə yaralanmış və xəstəxanaya yerləşdirilmiş, sağaldıqdan sonra yenidən döyüşə qayıtmışdır. 8 noyabr 2020-ci ildə Qubadlı istiqamətində döyüş yoldaşını xilas edərkən ağır yaralanmışdır və xəstəxanaya yerləşdirilmişdir.
Mahinur Özdəmir Göktaş
Erkən illəri
Fransız, niderland, ingilis, türk və ispan dillərində danışa bilir.
Koreyanın bölünməsi
Koreya müharibəsindən (1950—1953) sonra iki yeri təşkil olunan dövlət Koreya silahsızlaşdırılmış zonası ilə bir-birindən ayrılır.
Cənub
yaponiyadan fərqli olaraq ölkənin idarəsi hərbiçilərin əlinə keçir. İnzibati dəyişikliklər demək olar gercəkləşdirilmir. Yapon işğalı zamanı vəzifədə olan şəxslər yenə də öz öpostlarında qalırdılar. Yapon rəsmi nümayəndələri öz postlarında 1946-cı ilə qədər qalırlar.
Amerikanın kəşfi
Dördüncü ekspedisiya (1502–1504)
Amerikanın kəşfi xristofor Kolumbun adı ilə bağlı olsa da, 1440-cı ildə tərtib olunmuş xəritənin aşkar edilməsi, qədim vikinqlərdən olan Leyf Eriksonun 500 il əvvəl burada olması haqda məlumatın əldə olunmasına səbəb olur. O, Qrenlandiyanın sahillərindən üzməklə Vinland (üzümlüklər ölkəsi), Nyufaundland yarımadasını kəşf etmişdir (1003-cü ildə). Amerika konqresi bununla əlaqədar olaraq hər il 9 oktyabr Yeni Dünyanı kəşf edən Leyf Erikson gününü bayram günü kimi qanuniləşdirmişdir.
Ələyəz (Dərələyəz)
Abidələri
Əxi Təvəkkül zaviyəsi
Vintertur
Şəhərin üstünlüklərindən biri onun nəqliyyat əlçatanlığıdır. Şəhər həm İsveçrənin, həm də qonşu ölkələrin əsas şəhərləri ilə dəmir yolu ilə bağlıdır: Almaniya, İtaliya. Sürixdən cəmi 19 dəqiqə, Sürix hava limanından isə 13 dəqiqəlik məsafədədir. Cenevrəyə (A1 avtomobil yolu), Şaffhauzen (A4 avtomobil yolu) və Almaniya ilə sərhədə, Kreuzlingen şəhərinə (A7 avtomobil yolu) gedən avtomobil yolları Vinterturdan keçir.
Azərbaycanda bələdiyyə seçkiləri (2004)
Seçki sistemi
Bələdiyyə seçkiləri baş tutmadıqda və ya etibarsız sayıldıqda, həmçinin "Bələdiyyələrin əraziləri və torpaqları haqqında" Azərbaycan Respublikasının Qanunu ilə bələdiyyə ərazilərinin dəyişdirilməsi nəticəsində müvafiq bələdiyyənin ərazisində yaşayan və səsvermə hüququna malik olan vətəndaşların sayı 25 faizdən artıq azaldıqda və ya çoxaldıqda təkrae seçkilər təyin olunur. Bələdiyyə üzvləri tam tərkibdə seçilmədikdə yaxud onların səlahiyyətlərinə vaxtından əvvəl xitam verildikdə və bunun nəticəsində bələdiyyənin tərkibi 2/3 hissədən az olduqda isə Mərkəzi Seçki Komissiyasının qərarı ilə əlavə seçkilər keçirilir. Bələdiyyə üzvü vəfat etdikdə və ya onun səlahiyyətlərinə vaxtından əvvəl xitam verildikdə dairə seçki komissiyasının təqdimatına əsasən Mərkəzi Seçki Komissiyasının qərarı ilə yeni seçkilər keçirilir.
Seçkilər
Bələdiyyə seçkiləri 118 dairə seçki komissiyası və 5080 seçki məntəqəsi üzrə keçirilmiş, 21 613 bələdiyyə üzvünün seçilməsi üçün 2 731 bələdiyyəni əhatə etmişdir. Ermənistan Respublikasının hərbi təcavüzü nəticəsində Azərbaycan Respublikasının işğal olunmuş ərazilərində — Dağlıq Qarabağ regionunda, Ağdərə, Kəlbəcər, Laçın, Zəngilan, Qubadlı, Cəbrayıl rayonlarında tam, Ağdam və Füzuli rayonlarının isə işğal altında olan hissəsində bələdiyyə seçkilərinin keçirilməsi qeyri-mümkün olmuşdur.
Nəticələr
Azərbaycan Milli İstiqlal Partiyası müvəqqəti sədri Əli Əliyevin rəhbərliyində partiya hakim Yeni Azərbaycan Partiyasından sonra ən çox bələdiyyə üzvünə sahib partiya olmuşdur.
Həmçinin, qərarda Mərkəzi Seçki Komissiyası tərəfindən 409 seçki məntəqəsinin nəticələri etibarsız hesab edildiyi və Azərbaycan Respublikası Seçki Məcəlləsinin 240.1.2-ci maddəsinə əsasən, müvafiq olaraq 135 bələdiyyəyə seçkilərin etibarsız hesab edildiyi qeyd olunmuşdur. Beləliklə, ümumilikdə, 6-sı dairə seçki komissiyaları tərəfindən olmaqla 141 bələdiyyəyə keçirilmiş seçkilərin nəticələri ləğv olunmuş, 460 seçki məntəqəsində seçki nəticələri etibarsız hesab olunmuşdur.
Nüvə silahı saxlanılmayan zona
[[Fayl:Nwfz.svg|thumb|440px|1975-ci il Birləşmiş Millətlər Təşkilatının 3472 nömrəli qətnaməsində müəyyən edildiyi kimi, müxtəlif növ nüvə yayılması və nüvə silahı saxlanılmayan zonaları olan dünya xəritəsi.
Berkun Oya
Həyatı
Qaraçay mənşəlidir. Orta təhsilini Özəl Koç Liseyində tamamladı. 1998-ci ildə Memar Sinan Universiteti Dövlət Konservatoriyası Teatr Bölməsini bitirib. Elə həmin il Krek Teatr Şirkətini qurdu. 2003-cü ildə İstanbul Dövlət Teatrının tələbi ilə Yakup Kadri Karaosmanoğlunun Yaban romanını canlandırdı.
2002-ci ildə televiziya üçün hazırladığı və TRT- də yayımladığı "Şapkadan Atam Çıxtı" serialının ssenari müəllifi və prodüseri idi. 2003-cü ildə CNN Türk kanalında Defakto və 2005-ci ildə NTV, kanalında İnfoman adlı Televizor proqramlarını hazırladı və təqdim etdi.
Ələddin Paşa (vəzir)
Vəzir Aleaddin Paşa dövründə sikkə, geyim, əsgər və qanun tənzimləməsində böyük xidmətlər göstərmişdir. Vəzir Alaaddin Paşanın təklifi ilə hər əsgər sinfi üçün "ağ dəbilqə", "qırmızı dəbilqə" baş geyimləri və mülki şəxslər üçün müxtəlif növ geyimlər qəbul edildi. İlk nizami "yaya" adlı ordu quruldu.
Həsən Qasımov (əsgər)
Həyatı
Həsən Qasımov 27 may 1997-ci ildə Hacıqabul rayonunun Tağılı kəndində anadan olmuşdur. 2003-2014-cü illərdə Əzizə Cəfərzadə adına Hacıqabul rayon Tağılı kənd tam orta məktəbdə təhsil almışdır. 2019-cu ildən ailəli idi.
Bilateralizm
Bilateralizm — birbaşa iki ölkə arasında bağlanan ikitərəfli müqavilələr əsasında beynəlxalq ticarət və iqtisadi əlaqələrin təşkili. Müasir dünya iqtisadiyyatında bu cür müqavilələr ticarət və pul münasibətləri sahəsində məhdud bir rol oynayır. İstisna olaraq inkişaf etməkdə olan ölkələrə kömək göstərilən inkişaf etməkdə olan ölkələrlə münasibətlər ola bilər.
Rəvan Daşdəmirov
İstinadlar
<references group="" responsive="1">
Türkiyə Dövlət Dəmir Yolları
Türkiyə Dövlət Dəmir Yolları bir sıra digər dəmir yolu və dəmiryol xidmət şirkətlərinin paylarına sahibdir. İzmir şəhərətrafı qatarların dəmir yolu operatoru İZBAN-ın səhmlərinin 50% -nə sahibdir. 1994-cü ildən bəri Türkiyə Dövlət Dəmir Yolları InterRail-in üzvüdür.
Osmanlı dövrü
Türkiyədəki dəmir yollarının tarixi 1856-cı ildə, bir ingilis şirkəti tərəfindən inşa edilən İzmir - Aydın 130 km-lik Osmanlı İmperiyasındakı ilk dəmir yolu xəttinin açılması ilə başlayır. 1856 - 1889 illər arasında Osmanlı İmperiyasındakı yollar əsasən İngilis şirkətləri tərəfindən inşa edilir. Lakin 1889-1918-ci illər arasında Osmanlı İmperiyasındakı bir çox dəmir yolu bu dövlətlər arasındakı siyasi ittifaq sayəsində Alman şirkətləri tərəfindən inşa edilməyə başlanılır.
Şam - Həma 498 km, 1.067 mm və 1.435 mm.
Türkiyə Cumhuriyyəti dövrü
Bu dövrdə dəmir yollarının xalq təsərrüfatında geniş istifadəsinə dair bir proqram qəbul edilir. Aşağıdakı hədəflər qoyulur: Potensial istehsal mərkəzləri ilə təbii ehtiyatların birləşdirilməsi.
2. Dəmir yollarının əksəriyyəti Türkiyənin qərb vilayətlərində cəmləşdiyindən, ölkənin mərkəzi və şərq bölgələrini böyük ticarət mərkəzləri və dəniz limanları ilə birləşdirmək tələb olunurdu. Bu dövrdə aşağıdakı xətlər şəkilir:
Adana - Fevzipaşa - Diyarbəkir.
Movsar Barayev
Movsar Barayev — Çeçen səhra komandiri, terrorçu, Çeçenistandakı separatçı hərəkatın fəal iştirakçısı, Çeçen İçkeriya Respublikasının silahlı birləşmələrində İslam Xüsusi Təyinatlı Alay komandiri vəzifəsini icra edən şəxs. Arbi Barayevin qardaşı oğlu olmuşdur. 2002-ci ilin oktyabrında Moskvada Dubrovka Teatr Mərkəzinin binasında girov götürülməsi ilə əlaqədar məşhurlaşmışdır.
Sənan Səmədli
Hərbi xidməti
Azərbaycan Ordusunun giziri Sənan Səmədli 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi üçün başlanan Vətən müharibəsində Özüyeriyən Artilleriya Taqımının Top Komandiri kimi iştirak etmişdir. Tərtər döyüşlərində vuruşmuşdur. Sənan Səmədli 30 sentyabr 2020-ci ildə Tərtər rayonunun Dəmirli kəndi istiqamətində döyüş tapşırığının yerinə yetirilməsi zamanı həlak olmuşdur.
Azərbaycanın Suqovuşan qəsəbəsinin işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 29.12.2020-ci il tarixli Sərəncamına əsasən Sənan Səmədli ölümündən sonra "Suqovuşanın azad olunmasına görə" medalı ilə təltif edildi.
Şirinov qardaşları
Şirinov qardaşları (Ümid Adil oğlu Şirinov, Sabir Adil oğlu Şirinov) — “İgidliyə görə” medalı ilə təltif olunan qardaşlar.
Bioqrafiya
Ümid Şirinov 1978-ci ilin dekabrın 21-də Zərdab rayonunun Bəyimli qəsəbəsində, Sabir Şirinov isə 1984-cü ilin aprelin 11-də eyni rayon və kənddə anadan olmuşdular.
Mükafatları
Prezident həyatları təhlükəyə məruz qalan insanların xilası zamanı göstərdikləri şəxsi şücaətə görə onları “İgidliyə görə” medalı ilə təltif etdi.
PZA Loara zenit-top kompleksi
Ölçülər
Uzunluğu: 6.67 m
Performans
Dalış dərinliyi: 1.2 m
Xəndək keçmə: 2.8 m
Motor: S-1000 dizel
Mənzili: 650 km
Yəmənli Həsən Paşa
Yəmənli Həsən Paşa (ö. 19 oktyabr 1608) — III Murad, III Mehmed və I Əhməd səltənətlərində müxtəlif vəzifələrdə xidmət edən Osmanlı dövlət xadimi, Misir bəylərbəyi.
Vaupes
Vaupes — Kolumbiyanın 32 departamentindən biri, ölkənin cənubi-şərq hissəsində Amazon ovalığı, şərqində Braziliya ilə həmsərhəddir. İnzibati mərkəzi Mitu şəhəridir.
Astek təqvimi
Haqqında
Asteklər yalnız ilk iyirmi ədədi tanıyırdilar, lakin buna baxmayaraq onlar bu ədədlərin kombinasiyasından çox böyük rəqəmlər alırdılar.
Antinatalizm
Antinatalizm ( — «əks»,  — «doğulma») — həyatın başlanğıcını mənfi qiymətləndirən və hər hansı bir şəraitdə çoxalmanın mənfi qiymətləndirilməsi də daxil olmaqla, bəzi hallarda qeyri-etik hesab olunan bir sıra fəlsəfi və etik mövqelər (məsələn, bioetik filosof David Benatarın mövqeyi). Bir sıra fəlsəfi və əxlaqi mövqelər kimi anti-natalizm anlayışı demoqrafiyada antalitizm anlayışından (burada eyni sözlə həddindən artıq populyarlıq probleminin praktik həlli nəzərdə tutulur) və doğuş səviyyəsinin məhdudlaşdırılması siyasətindən fərqləndirilməlidir; antinatalizmi ayrıca uşaqsızlıq fərdi seçimindən (xüsusən bəzi ekoloji təşəbbüslərdə) ayırmaq lazımdır.
Razılıq və risk
Şiffrin sözlərinə görə, bir şəxsə zərər verən məqbul hərəkətlərə yalnız daha çox zərərin qarşısını alan və ya azaldan (ehtimal olunan dərəcədə ehtimalı olan) tədbirlər daxildir. Uşaq tərbiyəsi heç bir zərərin qarşısını almaq və ya azaltmaq üçün heç vaxt edilmədiyi üçün, potensial uşağın hələ ehtiyacları olmadığı üçün çoxalma mənəvi baxımdan məqbul deyil.
Situasiyalı antinatalizm
Situasiyalı antinatalizm, Devid Benatarın zərərin hansı səviyyədə böyümək üçün qəbuledilməz olduğu barədə mövqeyindən daha az sərt fikirləri ifadə edir və müəyyən situasiyalarda çoxalmanı pisləyir (məsələn, yaradılan insanın həyat keyfiyyətinin olduqca aşağı səviyyədə təmin ediləcəyi bir vəziyyətdə, ciddi olduğu kimi) anadangəlmə xəstəliklər.
Qoyta çayı
Qoyta — Rusiya ərazisində, Çeçenistan Respublikasın cənub-qərbində çay. Sunji çayının sağ qolu. Qoyta çayı Çeçenistanın paytaxtı Qroznı, Urus-Martan və Şatoy rayonları ərazisindən keçir.
Adlanması
Çayın adlanması haqqında bir çox versiyalar mövcuddur. Çay kənarında yerləşən Qoy-Çu, Qoyskoe və Qoyta toponimləri də eyni mənşəlidir. Yerli əhali arasında belə bir hekayə mövcuddur: Çay kənarında yaşayan əhali səhər durub çayda suyun olmadığını görmüş. Çay boyu hərəkət edib gördülər ki, böyük bir daş çayın qarşısını kəsib. Əhali birlikdə «Г1ой! Г1ой!» deyərək qışqırmış, yəni «Get! Get!». Onlar daşı itələyib kənara atmışlar. Bundan sonra çayın adı «Г1ой», kəndin adı isə – Qoyta (Г1ойт1а) adlanmışdır.
«Qafqazın toponomiya lüğətində» belə izah olunur: «hidronomin tərcüməsinə əsasən - вайнахское гой — „döyüşçü“,  „çay döyüşçüləri».
Tarixi
1846-cı ildə çay kənarında olan Qoytin meşəsi məhf edildikdən sonra ərazidə yaşayan çeçenlərin bir qismi Qara dağlara ərazisinə köçürüldü. XX əsrin əvvələrində Qoyta çayının sağ sahili tamamilə meşə örtüyündən məhrum edildi. Sol sahildəki meşə zolağı isə çayın mənsəbinə kimi uzanırdı. Qoyta çayından iki etnoqrafik rayonun sərhəddi keçir — Böyük Çeçenistan və Kiçik Çeçenistan.
Dünya Azərbaycanlılarının I Qurultayı
Qurultay
Qurultay 103 nəfərdən ibarət Dünya Azərbaycanlılarını Əlaqələndirmə Şurasını və onun 23 nəfərdən ibarət İdarə Heyətini, İdarə Heyətinin sədrini və dörd müavinini seçmişdir.
Qəbul edilən qətnaməsi
Azərbaycanlıların Müstəqil Azərbaycan dövləti ilə mədəni, ictimai, siyasi, iqtisadi və s. əlaqələri daha da gücləndirilsin və bu zaman nəzərə alınsın ki, müstəqil Azərbaycan Respublikası dünyanın harasında məskunlaşmasından asılı olmayaraq, bütün azərbaycanlıların mənəvi dayağı, milli mədəni maraqlarının ifadəçisidir. Azərbaycanın ərazi bütövlüyünün qorunması, müstəqil respublikaya hər hansı formada — daxildən, yaxud xaricdən göstərilən təcavüzün qarşısının alınması onun demokratik, dünyəvi, hüquqi, milli bir dövlət olaraq inkişaf edib möhkəmlənməsi yalnız respublika vətəndaşlarının deyil, habelə dünyanın müxtəlif ölkələrində yaşayan soydaşlarımızın, hər bir azərbaycanlının müqəddəs işidir.
Matsumoto zarin hücumu
Matsumoto zarin hücumu — 1994-cü il iyunun 27-nə keçən gecə Yaponiyanın Naqano prefekturasının Matsumoto şəhərində Aum Şinrikyo qiyamət kultunun üzvləri tərəfindən həyata keçirilən sui-qəsd cəhdi olub. Kaichi Heights bölgəsində konvertasiya edilmiş soyuducu yük maşınından buraxılan zarin aerozolundan səkkiz nəfər həlak oldu və 500-dən çox insan zərər çəkdi. Hücum Tokio metrosunda daha məşhur olan zarin hücumundan 9 ay əvvəl həyata keçirilib.